**COMISIA RAIONALĂ EXTRAORDINARĂ DE SĂNĂTATE PUBLICĂ CRIULENI**

**HOTĂRÂREA**

**nr.25 din 19 martie 2021**

In temeiul art.58 din Legea nr. 10/2009 privind supravegherea de stat a sănătații publice (Monitorul oficial, 2009, nr.67, art. 183), cu modificările ulterioare, urmare a analizei situației epidemiologice actuale în raion.

În perioada de 08.03.2021-19.03.2021 în rl. Criuleni au fost înregistrate 227 cazuri confirmate cu infecția COVID-19. Incidența totală constituie 316,6 la 100 mii populație.

Din cele menționate mai sus reese, că măsurile de răspuns la infecția cu Coronavirus de tip nou COVID-19 sunt insuficiente, ceea ce se încadrează în gradul de alertă ,,COD ROȘU,, (conform Planului de pregătire și răspuns la infecția cu Coronavirus de tip nou COVID-19 – versiunea 2, aprobat prin Hotărîrea nr.30 din 11 septembrie 2020 a Comisiei Naționale Extraordinare de Sănătate Publică) cu impact mare, risc major cu potențial înalt de transmitere, afectarea gravă a sănătății populației, care necesită măsuri stricte de control, supravegheri și răspuns.

Reieșind din cele menționate, Comisia raională de Sănătate Publică Criuleni

**HOTĂRĂȘTE:**

1. Se ia act de prevederile Hotărârii Comisiei naționale extraordinare de sănătate publică nr. 50 din 12 martie 2021.
2. La nivelul raionului Criuleni, în perioada 19 - 29 martie 2021 inclusiv, în baza indicatorilor incidenței la 100 mii populație, se atribuie următoarele grade de alertă:

|  |  |
| --- | --- |
| Denumirea localității | Gradul de alertă atribuit |
| Or.Criuleni | ,,Cod roșu” |
| s. Bălțata | ,,Cod roșu” |
| com. Boșcana | ,,Cod roșu” |
| s. Cimișeni | ,,Cod roșu” |
| s.Corjova | ,,Cod roșu” |
| s.Coșernița | ,,Cod roșu” |
| com. Bălăbănești | ,,Cod roșu” |
| s.Cruglic | ,,Cod portocaliu” |
| s.Dolinnoe | ,,Cod roșu” |
| com. Drăsliceni | ,,Cod roșu” |
| s. Dubăsarii Vechi | ,,Cod roșu” |
| s. Hîrtopul Mare | ,,Cod roșu” |
| s. Hîrtopul Mic | ,,Cod verde” |
| s.Hrușova | ,,Cod roșu” |
| s.Ișnovăț | ,,Cod portocaliu” |
| s. Izbiște | ,,Cod roșu” |
| s. Jevreni | ,,Cod portocaliu” |
| s.Mașcăuți | ,,Cod roșu” |
| s. Măgdăcești | ,,Cod roșu” |
| s.Miclești | ,,Cod roșu” |
| s.Onițcani | ,,Cod roșu” |
| s.Pașcani | ,,Cod roșu” |
| s.Răculești | ,,Cod roșu” |
| s. Rîșcova | ,,Cod roșu” |
| s. Slobozia Dușca | ,,Cod roșu” |
| s.Zăicana | ,,Cod roșu” |

1. Continuă, cu prezența fizică, procesul educațional în instituțiile de învățământ preșcolar din raion, în conforrnitate cu Regulamentul sanitar pentru instituțiile de educație timpurie, aprobat prin HG nr.1211 din 04 noiembrie 2016 și cu respectarea strictă a normelor de sănătate publică privind prevenirea și răspândirea COVID- 19.
2. Începând cu 16 martie 2021, procesul educațional, în instituțiile de învățământ general din raion (școli primare, gimnazii, licee și instituții extrașcolare), în baza indicatorului incidenței la 100 mii populație, se va organiza conform următoarelor scenarii:
   1. pentru localitățile în care se atestă gradul de alertă ,,Cod Verde” sau ,,Cod Galben” instituțiile publice: G**imnaziul Hîrtopul Mic,** - cu participarea zilnică, cu prezența fizică în instituțiile a elevilor, cu respectarea strictă a normelor de sănătate publică privind prevenirea și răspândirea COVID- 19;
   2. pentru localitățile în care se atestă gradul de alertă ,,Cod Portocaliu” instituțiile publice: **Gimnaziul Jevreni, Gimnaziul Işnoveţ, LT Cruglic -** cu participarea zilnică, și prezența fizică a elevilor din învățământul primar, elevilor din clasele absolvente (a IX-a,), cu respectarea strictă a normelor de sănătate publică privind prevenirea și răspândirea COVID- 19;

* cu participarea zilnică în procesul educațional la distanță a elevilor din clasele V-VIII;
  1. pentru localitățile în care se atestă gradul de alertă ,,Cod Roșu” instituțiile publice: **LT ,,B.Dânga” Criuleni, LT Boșcana, LT Mălăiești, LT Măgdăcești, LT Dubăsarii Vechi; Gimnaziile Bălăbănești, Bălțata, Cimișeni, Corjova, Coșernița, Dolinnoe, Drăsliceni, Hîrtopul Mare, Hrușova, Izbiște, Mașcăuți, Miclești, Stețcani, Onițcani, Ohrincea, Pașcani, Ratuș, Răculești, Rîșcova, Slobozia- Dușca, Zăicana, IP Școala Primară Criuleni, SP Dubăsarii Vechi -** cu participarea zilnică, și prezența fizică în instituțiile de învățământ, a elevilor din învățământul primar și a unui contigent de 50% din numărul de elevi ai claselor absolvente (a IX-a, a XII-a, ), cu respectarea strictă a normelor de sănătate publică privind prevenirea și răspândirea COVID- 19;
* cu participarea zilnică în procesul educațional la distanță a elevilor din clasele V-VIII, X-XI;

1. Pentru localitățile în care se atestă gradul de alertă ,,Cod Roșu”, instituțiile de învățământ extrașcolar vor desfășura procesul educational cu participarea zilnică, cu prezența fizică a elevilor din învățământul primar, a unui număr maxim de 15 elevi în grupă, cu respectarea strictă a normelor de sănătate publică privind prevenirea și răspândirea COVID- 19.

* Cu participarea zilnică în procesul educațional la distanță a elevilor din clasele V- XII, studenților din invățământul profesional tehnic, cu excepția studenților din anii terminali din învățământul profesional tehnic.

1. Prezenta Hotărâre este obligatorie pentru autoritățile administrației publice locale, pentru persoanele fizice și juridice, indiferent de domeniul de activitate și forma juridică de organizare.
2. Prezenta Hotărâre intră în vigoare din momentul emiterii și se publică pe pagina oficială a Consiliului raional Criuleni.

**Președinte al Comisiei, Președintele raionului Pavel SPÎNU**

**Vicepreședintele Comisiei Raionale**

**Extraordinare de Sănătate Publică Ion PUICĂ**

**Secretarul Comisiei Raionale**

**Extraordinare de Sănătate Publică Violeta PANICO**